# metadata.dc.description.abstract[].value
La societat canvia, es transforma. El que semblava immutable i etern es fa fràgil i fonedís. També les maneres de pensar i de veure el món, de relacionar-nos-hi i de conviure. Des del medi ambient fins a la identitat de gènere. No és res nou. Vivim en un món dinàmic i canviant. Però darrerament moltes persones tenen la sensació que els canvis s'han accelerat. N'hi ha que els accepten i s'hi integren, fins i tot que els propicien amb les seves accions i propostes, i d'altres els neguen amb vehemència, fins i tot amb violència. Com diu el vers de Sebastià Alzamora, fa l'efecte que un dia com qualsevol altre es poden haver perdut la fe, el sentit de la mesura i l'instint de conservació (elements que consideràvem immutables i eterns), sense motiu aparent. L'única manera d'afrontar de manera empoderada la incertesa que provoquen aquests canvis de la realitat que pensàvem conèixer és a través d'una crítica raonada, argumentada i respectuosa. Per argumentar amb cap i peus, però, calen evidències. I per criticar, propostes. Aquest mes us presento dos llibres que aborden dues de les qüestions més punyents actualment, plenes d'evidències per argumentar i de propostes per criticar. En qualsevol cas, carregats de coneixements i d'idees molt potents que ens

# metadata.dc.source[].value
Divulgació i Premsa (Genètica, Microbiologia i Estadística)